**Сабри Ламуши** (роден во Лион, на 9 ноември 1971) — француски фудбалски тренер, и поранешен играч од средниот ред. Последно тој ја водел екипата на Кардиф Сити во 2023 година.

Клупска кариера
---------------

### Олимпик Алес, Осер и Монако

Својата кариера ја започнал во Олимпик Алес во 1990 и играл таму 4 години во втората француска лига. Во 1994, тој се преселил во Осер, каде што поминал уште 4 години, собирајќи 129 натпревари и постигнувајќи 19 гола. Во сезоната 1995-1996, тој ја освоил двојната круна во Франција со Осер, триумфирајќи во првенството и купот, a следната сезона дебитирал во Лигата на шампионите забележувајќи 5 настапи и еден погодок (против подоцнежниот шампион Борусија Дортмунд во четвртфиналето). 

Во 1998 година потпишал за Монако, со кого освојува уште една првенствена титула во Франција во сезоната 1999-2000. За Монако одиграл 56 натпревари и постигнал 4 гола, по што ја напуштил Франција и ја започнал својата авантура во странство.

Ламуши со Парма во сезоната 2001-2002
### Годините во Италија: Парма, Интер и Џенова

Во 2000 година, тој бил купен од италијанската Парма. Својот прв гол во Серија А, Ламуши го постигнал на 12 ноември 2000, во победата со 2-0 на домашен терен над Удинезе. За Парма, тој играл до 2003 година и собрал 90 настапи и 7 голови. Во сезоната 2001-2002, со клубот го освоил Купот на Италија, играјќи ги целосно двата натпревари од финалето против Јувентус, кое Парма го добила поради правилото за гол во гости откако вкупниот резултат бил изедначен 2-2. 

Пред почетокот на сезоната 2003-2004, тој му се приклучил на Интер, излегувајќи на терен со сино-црниот дрес само 16 пати. Следната сезона, тој бил позајмен на Џенова во Серија Б, каде постигнал 1 гол на 20 натпревари и претрпел испаѓање со клубот во Серија Ц1.

### Подонежна кариера

Во летото 2005 година, Ламуши се вратил во Франција по пет години, приклучувајќи му се на Олимпик Марсеј на позајмица од Интер. Како стандарден првотимец, со својте добри настапи Ламуши се изборил за потпишување на траен договор со Марсеј во јануари 2006 година, завршувајќи ја сезоната 2005-2006 со 47 настапи и 6 гола. Тој бил стандарден и на почетокот на следната сезона, но на 18 септември 2006, објавил дека ќе го напушти клубот од непознати причини и покрај тоа што имал договор до јуни 2007 година. Вкупно за Олимпик Марсеј одиграл 55 натпревари и постигнал 6 гола.

Кон крајот на 2006 година, тој потпишал за катарскиот клуб Ал Рајан, каде постигнал спектакуларен погодок во неговиот прв настап за клубот. До крајот, на кариерата играл уште за два клуба од Катар: Ал Рајан и Ал-Хараитијат. Играчката кариера ја завршил во 2009 година, на возраст од 37 години.

Репрезентативна кариера
-----------------------

За француската репрезентација, Ламуши настапил 12 пати и постигнал еден гол. 

Своето деби го направил во 1996 година во пријателски натпревар против Португалија и истата година бил член во францускиот тим кој настапил на Европското првенство. Таму настапил само еднаш, започнувајќи во стартниот состав во полуфиналето против Чешка, натпревар во кој *триколорите* биле елиминирани по изведување на пенали.

Тој, исто така, бил на прелиминарниот список од 28 играчи на Франција за Светското првенство 1998 на домашен терен. Сепак, на крајот тој бил еден од шестте играчи кој селекторот Еме Жаке ги "прецртал" непосредно пред почетокот на турнирот и не добил можност да игра на Мундијалот кој французите на крајот го освоиле.

### Хронологија на репрезентативните настапи

| Хронологија на настапи и постигнати голови за националната селекција ― Франција |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 24-1-1996 | Париз | Франција Франција | **3 – 2** | Португалија Португалија | Пријателска | **-** | влегол во игра 69' |  |
| 21-2-1996 | Ним | Франција Франција | **3 – 1** | Грција Грција | Пријателска | **-** | заменет 70' |  |
| 27-3-1996 | Брисел | Белгија Белгија | **0 – 2** | Франција Франција | Пријателска | **1** |  |  |
| 29-5-1996 | Стразбур | Франција Франција | **2 – 0** | Финска Финска | Пријателска | **-** | заменет 69' |  |
| 1-6-1996 | Штутгарт | Германија Германија | **0 – 1** | Франција Франција | Пријателска | **-** | влегол во игра 81' |  |
| 5-6-1996 | Бордо | Франција Франција | **2 – 0** | Ерменија Ерменија | Пријателска | **-** |  |  |
| 26-6-1996 | Манчестер | Чешка Чешка | **0 – 0** прод. (6 – 5 пен.) | Франција Франција | Евро 1996  - Полуфинале | **-** | заменет 60' |  |
| 31-8-1996 | Париз | Франција Франција | **2 – 0** | Мексико Мексико | Пријателска | **-** | влегол во игра 88' |  |
| 9-10-1996 | Париз | Франција Франција | **4 – 0** | Турција Турција | Пријателска | **-** | заменет 23' |  |
| 25-3-1998 | Москва | Русија Русија | **1 – 0** | Франција Франција | Пријателска | **-** | заменет 74' |  |
| 22-4-1998 | Солна | Шведска Шведска | **0 – 0** | Франција Франција | Пријателска | **-** |  |  |
| 24-3-2001 | Сен Дени | Франција Франција | **5 – 0** | Јапонија Јапонија | Пријателска | **-** |  |  |
| Вкупно |  | Настапи | 12 |  | Голови | 1 |  |  |

Тренерска кариера
-----------------

Титули
------

### Играч

#### Франција Осер

* **Лига 1 Француско првенство** : 1

1995-1996
* **Куп на Франција Куп на Франција** : 1

1995-1996
#### Франција Монако

* **Лига 1 Француско првенство** : 1

1999-2000
#### Италија Парма

* **Куп на Италија Куп на Италија** : 1

2001-2002
#### Франција Олимпик Марсеј

* **Интертото куп УЕФА Интертото куп** : 1

2005
### Тренер

#### Катар Ал-Џаиш

* **Куп на Катар** : 1

2016

Наводи
------

1. ↑  „SL". *Verif.com* (француски). Посетено на 20 August 2022.  
„Sabri Lamouchi". *Verif.com* (француски). Посетено на 20 August 2022.
2. 1 2 3  „Sabri Lamouchi". *L'Équipe* (француски). Paris. Посетено на 20 August 2022.
3. ↑  „FRANCE AXE ANELKA; Gunners kid out of this world". thefreelibrary.com. 24 May 1998. Посетено на 7 November 2013.

Надворешни врски
----------------


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Франција"*** |
|

|  |  |
| --- | --- |
| Ризница | „Сабри Ламуши" на Ризницата ? |

* Сабри Ламуши на soccerway
* Сабри Ламуши на transfermarkt
* Сабри Ламуши на espn
* Сабри Ламуши на tuttocalciatori

|  |  |  |  |  |
| --- | --- | --- | --- | --- |
| 

| * п
* р
* у
Состав на Франција на  ЕП 1996 |
| --- |
|  |
| 
* 1 Лама
* 2 Англома
* 3 Ди Меко
* 4 Лебеф
* 5 Блан
* 6 Герен
* 7 Дешан
* 8 Десаи
* 9 Џоркаеф
* 10 Зидан
* 11 Локо
* 12 Лизаразу
* 13 Дугари
* 14 Ламуши
* 15 Тирам
* 16 Бартез
* 17 Мадар
* 18 Педрос
* 19 Каремебе
* 20 Рош
* 21 Мартенс
* 22 Мартини
* Селектор: Жаке

 | Франција |

 |

|  |  |  |  |  |
| --- | --- | --- | --- | --- |
| 

| * п
* р
* у
Состав на Брегот на Слоновата Коска на  СП 2014 |
| --- |
|  |
| 
* 1 Бари
* 2 Виера
* 3 Бока
* 4 К. Туре
* 5 Зокора
* 6 Боли
* 7 Акпа-Акпро
* 8 Калу
* 9 Тиоте
* 10 Жервињо
* 11 Дрогба (к)
* 12 Бони
* 13 Ја Конан
* 14 Диоманде
* 15 Градел
* 16 Гбохуо
* 17 Орие
* 18 Џакпа
* 19 Ј. Туре
* 20 Дие
* 21 Сио
* 22 Бамба
* 23 Манде
* Селектор: Ламуши

 | Брегот на Слоновата Коска |

 |